Hansson (slekt fra Trondheim)

Hansson (tildels kalt Trondheimsslekten Hansson eller Christiania-slekten Hansson) er en norsk slekt som stammer fra og har navn (patronym) etter arbeidsmann i Trondhjem Hans Rasmussen (ca. 1736–1794). Sønnen Rasmus Hansson (1775–1840) foretok en for sin tid svært uvanlig klassereise og endte som rådmann i Bergen. Han var farfar til administerende direktør i Storebrand og Idun Michael Skjelderup Hansson (1839–1922) og skuespiller Olaf Mørch Hansson (1856–1912), sistnevnte far til diplomaten Thorolf Mørch Hansson (1881–1952).

Michael Skjelderup Hansson var far til administerende direktør i Storebrand og Idun Christian Hansson (1870–1960), direktør og generalkonsul Peder Carl Hansson (1872–1959) og høyesterettsadvokat og rettspresident i Egypt Michael Hansson (jurist) (1875–1944).

Christian Hansson var far til administerende direktør i Storebrand Per Mørch Hansson (1905–94). Michael Hansson (jurist) var far til diplomaten Arthur Mørch Hansson (1910–1969), skipsreder og motstandsmann Michael S. Hansson (1912–1988) og skuespiller Knut M. Hansson (1920–94). Sistnevnte var far til politiker og miljøverner Rasmus Hansson (f. 1954). Peder Carl Hansson var far til Arne Mørch Hansson.Hansson, Store norske leksikon

Hans Rasmussen (1736–1794) fra Trondheim
Rasmus Hansson (1775–1840), rådmann i Bergen. Gift med Christence Magdalene Conradi (1782-1842), datter av postmester i Fredrikshald, Johan Christian Conradi (1755-1821) og Christine Schmidt (1761 Danmark-1807). 
Christian Rasmus Hansson (1807–1872) g.  Harriet Marie Mørch (1816–1903), datter av Peder Mørch jun. (1773-1847), engelsk visekonsul i Kristiansand, og Harriet Ainsley (1777 Newcastle on Tyne-1842 Kristiansand). 
 Emilie Michaeline Hansson (1838-1909) g. 1864 Jacob Fredrik (Fritz) Christian Conradi (1832 Cha.-1909 sst.), amtskasserer i Bratsberg. 
Michael Skjelderup Hansson (1839–1922), direktør i Storebrand/Idun, g. Julie Lasson (1842–1922), datter av Peder Carl Lasson
Christian Hansson (1870–1960), direktør i Storebrand og Idun
Per Mørch Hansson (1905–94) direktør i Storebrand
Peder Carl Hansson (1872–1959), direktør og generalkonsul
Arne Mørch Hansson (1916–2011) gift med motstandskvinnen Margarete Corneliussen (1914–1990)
Michael Hansson (jurist) (1875–1944) g. Emilie Christensen
Arthur Mørch Hansson (1910–1969) diplomat og motstandsmann
Michael S. Hansson (1912–1988) skipsreder og motstandsmann
Knut M. Hansson (1920–94) skuespiller
Rasmus Hansson (1954), miljøverner og stortingspolitiker
Olaf Mørch Hansson (1856–1912) skuespiller gift med skuespiller Thora Elisabeth Neelsen
Thorolf Mørch Hansson (1881–1952), diplomat
Gunnar Neels-Hansson (1883–1967) teatersjef
Thora Elisabeth Neels-Hansson (1918–2007) skuespiller (alias Nøste Schwab), gift med Per Schwab

Referanser

Litteratur
S. H. Finne-Grønn: Slekten Hansson, 1939
Gunnar Christie Wasberg: Christiania-slekten Hansson, 1999

Kategori:Norske slekter
Kategori:Etternavn
Kategori:Personer fra Trondheim kommune